Σούδα Ρεθύμνης

Η Σούδα είναι παραθαλάσσιος οικισμός αλλά και παραλία του Δήμου Αγίου Βασιλείου στην Κρήτη και την Περιφερειακή Ενότητα Ρεθύμνης.  

 Γενικά στοιχεία 
Η Σούδα βρίσκεται στο νότιο τμήμα του νησιού και τα νότια παράλια του, σε υψόμετρο 55 μέτρα. Το χωριό απέχει 36 χλμ. Ν.-ΝΔ. από το Ρέθυμνο και 19 χλμ. Δ.-ΝΔ. από το Σπήλι (έδρα του δήμου) και 3 χλμ. Δ. από τον Πλακιά.  

Είναι γνωστή για την παραλία της, η οποία βρίσκεται στην έξοδο μιας στενής καταπράσινης κοιλάδας και διαρρέεται από τον ποταμό Φοίνικα ή Φοινικιά που ξεκινά από τις νοτιοανατολικές πλαγιές του όρους Κρυονερίτη και του Τσιλίβδικα. Είναι οργανωμένη και έχει κατά μήκος του ποταμού κοντά στη θάλασσα μεγάλες συστάδες με κρητικό φοίνικα. Το όνομά της προέρχεται από τη λατινική λέξη suda που σημαίνει στενό πέρασμα και αναφέρεται στην κοιλάδα του Φοίνικα. 

 Διοικητικά στοιχεία 
Αναφέρεται επίσημα, ως ξεχωριστός οικισμός για πρώτη φορά το 1991 να απογράφεται στο τότε Τοπικό Διαμέρισμα Σελλίων του τότε δήμου Φοίνικα. Σύμφωνα με το σχέδιο Καλλικράτης μαζί με τον Πλακιά και τα Σελλία αποτελούν την κοινότητα Σελλίων που υπάγεται στη δημοτική ενότητα Φοίνικα του Δήμου Αγίου Βασιλείου και σύμφωνα την απογραφή 2021 απογράφησαν 57 κάτοικοι«ΦΕΚ αποτελεσμάτων ΜΟΝΙΜΟΥ πληθυσμού», σελ. 22036 (σελ. 454 του pdf) ενώ με αυτήν του 2011 είχε 81 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10883 (σελ. 409 του pdf).

 Εξωτερικοί σύνδεσμοι 

 Σούδα Ρέθυμνο 2024 - Souda Rethymno στο https://www.youtube.com/.

Παραπομπές

Κατηγορία:Δήμος Αγίου Βασιλείου
Κατηγορία:Χωριά της περιφερειακής ενότητας Ρεθύμνης